Nicodemus Tessin starší

Nicodemus Tessin starší (* 7. december 1615, Stralsund, Nemecko – † 24. máj 1681, Štokholm, Švédsko) bol švédsky architekt.

Životopis 
Narodil sa v Pomoransku, odkiaľ sa ako mladík presťahoval do Švédska. Tu sa stretol s dielom architekta Simona de la Vallée. Pracoval pre švédskeho kancelára Axela Oxenstierna a neskôr pokračoval v štúdiu v Nemecku, Taliansku, Francúzsku a Holandsku, kde spoznal nový barokový štýl v architektúre. 

Po návrate do Švédska prestaval hrad Borgholm, potom postavil hrad Skokloster a zámok Wrangel v Štokholme. Jeho najvýznamnejšou prácou je zámok Drottningholm, ktorý je v súčasnosti súčasťou svetového dedičstva UNESCO. Jeho syn Nicodemus Tessin mladší po jeho smrti pokračoval v jeho nedokončených projektoch.

Vybrané diela 
 hrad Borgholm
 zámok Drottningholm
 zámok Bonde
 hrad Skokloster
 zámok Strömsholm
 zámok Stenbock
 zámok Wrangel
 zámok Bååt
 katedrála Kalmar

Iné projekty 

Barokoví architekti
Švédski architekti